section_heading: Opis dobra
paragraph_text: Vrijeme nastanka je od 13. do 18. stoljeća. Na istočnoj strani uvale Splitska smještena je župna crkva Uznesenja Marijina. Jednobrodna kamena građevina s plitkim bočnim kapelama i zvonikom u začelju obnovljena je 1928. godine u neoklasicističkim oblicima na mjestu starije građevine. Današnja crkva građena je pravilnim redovima kamena s visokim bočnim lučno zaključenim prozorima, ali je glavno pročelje ožbukano s istaknutim profiliranim zabatom na ugaonim pilastrima. Usred zabata izrađena je ovalna florelana štukatura s monogramom M (Maria). U središnjoj osi pročelja je jednostavni portal s dvostrukim nadvojem, profiliranim vijencem i polukružnim prozorom.